39. schôdza NR SR - 11.deň - A. dopoludnia
Dátum: 2025-09-25
Poslanec: Hlina, Alojz (SaS)
Druh vystúpenia: Vystúpenie v rozprave

Ďakujem veľmi pekne. Vážený pán predsedajúci, vážená pani ministerka, vážené kolegyne, kolegovia, sme v skrátenom, teda ergo len procesne, tak skúsim a teda naznačím, ak všetko dobre pôjde a zas nám to neuseknú, tak by som prípadne si dovolil vystúpiť aj v tých iných čítaniach. Lebo naozaj, nemám nejak veľa možností si odrobiť tie peniaze, ktoré beriem. Hej, lebo v konsolidácií som ako dosť tvrdý pravičiar, poviem pravdu, priznávam sa, ukrižujte ma, som mohol rozprávať len päť minút. To mi príde dosť málo, ale dobre. Takže teraz, kým môžem, pani ministerka ma poprosila, že musí odísť, čo rešpektujem, to sa stáva. Koniec koncov je to možno aj jedno, lebo aj keby tu sedela, aj tak nepočúva. Hej, čiže ja to už vlastne adresujem možno niekomu kto, to niekde niekto počúva a skúsim upozorniť na niektoré skutočnosti, čo by sa mohli javiť zaujímavo v dnešnom dynamickom svete. Takže ľuďom tejto krajiny by som chcel povedať, že nebojte sa ľudia moji dobrí, ste naozaj v dobrých rukách. Vládu naozaj majú v rukách vizionári. Normálne nieže, nieže by som povedal, že takí realisti, ale to sú normálni vizionári, lebo sú ľudia, ktorí proste vedia, vidia ďalej, vidia, vidia do budúcna, vedia plánovať, vedia pripravovať procesy, lebo oni vedia čo my netušia alebo ako to vlastne povedať, že po zime príde leto. Viete, ono to je dosť také, podľa mňa to už je asi večnosť. Hej, večnosť je tiež taká, že filozofická otázka, ale myslím, že sa zhodneme aspoň na tom, že po zime príde leto a po lete príde zima. Jeseň sa už stráca, hej? A, ale proste, to tak proste funguje. A vlastne naša vizionárska vláda proste vizionársky zistila alebo nezistila vlastne, že príde zima a v zime treba kúriť. Takže viete, keď teda by vláda skutočne bola vizionárska a myslela by aspoň trošku viacej dopredu, tak tu kľudne mohlo prísť klasicky. Lebo to bolo, to je zrejmé, že príde zima a bude treba kúriť. To sa vedelo aj v apríli. Podľa mňa sa to tak naozaj dynamicky nemení, hej, čiže to kľudne sa, keby nám vládli ľudia, ktorí rozmýšľajú dopredu, tak to kľudne mohlo v tom apríli, v máji, júni už hocikedy sem prísť, teraz sme mohli o tom rozprávať úplne v pohode. Ale teraz vizionársky nám to predložili, treba rýchlo, lebo to tu Ondrej Dostál dobre hovoril, lebo je mimoriadna situácia. Čo je tá mimoriadna situácia, že treba kúriť? Lebo prísne vzaté, celá energopomoc, viete, aby aj ľuďom bolo plus, mínus jasné, my teraz už hovoríme ani nie tak o elektrike, lebo elektrika proste je kompenzovaná cez memorandum, ktoré mimochodom vybavovala SAS. Hej? My teraz hovorím o energopomoci primárne, hlavne v otázke plynu a kúrenia, ale prísne vzaté, to kúrenie sa vyrába z plynu, čiže my, prísne vzaté hovoríme len o plyne a o plyne, ktorý sa vo veľkej alebo najväčšej miere používa na kúrenie. Áno, niekto aj varí na plyne, uznávam, hej, ale, my primárne hovoríme to tak, že áno, je to mimoriadne prekvapivé, že po lete príde zima a v zime treba kúriť. A vtedy ľud potrebuje pomoc, a táto vláda karpatskej sociálne demokracie je pripravená pomôcť. Ja rozmýšľam, že prečo vlastne my potrebujeme pomôcť, že prečo vlastne treba to nejako dotovať, však my máme, veď my máme ten lacný plyn, či ako to vlastne je. My sme sa stali fackovacím panákom Európy. Robert Fico chodí do Moskvy jak, jak niekedy sa chodilo pre inštrukcie a mali sme to strpieť vraj, lebo však máme lacný plyn. Tak ja už tomu teda naozaj nerozumiem. Tak, keď už teda tríme, že sme za outsidera Európy, keď už sme za neviem koho aj expresívnejší výraz ma napadá, tak prečo vlastne potrebujeme tú energodotáciu. Však to mi nedáva celkom až takú logiku, ale pevne verím, že pani ministerka vie, odpovie. Viete, ono je to prísne vzaté tak, naozaj, nehovorme už o elektrike, hovorme o plyne. Tých 400 alebo koľko miliónov sa naleje do gágorov energo firiem, a oni sú spokojné. Jasné, že sú spokojné. Lebo však, načo by sa snažili. Načo by zefektívňovali, načo by niečo robili, keď je tu Robert Fico a karpatská sociálna demokracia, ktorá doleje. Z tých 400 miliónov ide koľko k Křetinskému, koľko ide zase späť do štátu, do sa zase niekde ináč stratí do SPP. Niečo ide Eonu, hej, ale proste, kto je prijímateľom tých 400 miliónov. Křetinský, Nemci a štát. Tak jasné, že načo by sa oni trápili, snažili, keď Robert Fico dá. A teraz, že z čoho dá, lebo toto je bohatý štát. Bol nejaký Kadaáfí v Líbyi, oni sedeli na rope a on myslím, že tam bola zadarmo nafta alebo čo. Viete, zadarmo je skutočne najdrahšie. Takže, ale Kaddáfi aspoň mal tú ropu, a teraz vy z čoho. Z čoho vlastne si dovoľujete toto robiť, tak nehospodárne nakladať s financiami. Čo ste objavili, čo ste vytvorili, čo ste našli, z čoho idú tantiémy, z čoho idú dividendy, z čoho sme tak bohatí. Tak ma zaráža a potrebujem odpoveď na tú otázku, z čoho sme tak bohatí, že vieme robiť takéto činnosti. A kolegovia, ešte, aby nebolo málo, že aby bolo ľudu pospolitému zrejmé, že kto sa o nich stará, tak ľudu pospolitému bude zrejmé, ak som to dobre čítal, že už to nebude nejaký zápočet, neviem čo, už to budú energo poukážky. Energo poukážky sa predpokladám, že budú doručovať, to príde poštou na tú energo poukážku môžete dať prípadne nejaké logo alebo slovo ministra. Pani Saková, musíte sa pekne obliecť, nechcem sa vás dotknúť, ale viete, ak tam budete mať na tej energo poukážke fotku a s nejakým preslovom, že teda, že ste rada, že sa podarilo a pomôcť, lebo to v tých domácnostiach budú čítať. Neviem, či budete tak drzí alebo nebudete tak drzí, či tam ja neviem, či ste SMER alebo HLAS, lebo aj u vás sa to pletie ako u mňa. Ale viete, že ako to je alebo dajte tam smerohlas a neviem, počkáme, uvidíme. Čiže áno, toto bude už doručované. Predpokladám, že to bude tak. Príde to poštou, ľudia si to otvoria a povedia potom tak, vidíte, babka povie, pri nedeľnom obede, vidíte, ja som to hovorila, že ten Robert Fico nám pomôže. Robíte to dobre. Naozaj, ten marketing je dobrý. Marketing je dobrý. Otázka je, čo my s tým a z čoho. Ja som to tu už raz hovoril a budem to tu hovoriť aj v prvom aj v druhom, uvidíme ako mi vyjde čas. Keď už teda, a áno, viete čo, áno, ja si myslím, že sú domácnosti, ktoré potrebujú pomoc. Ale poznám skôr tie domácnosti, ktorí sa trápia s tým drevom. Hej, že tam, ale toto sa týchto sa to vôbec netýka, ale dobre. Keď už teda sú a sú, nevieme teda pomer, vy hovoríte 95, to je dosť úbohé, že to sme dosť na tom zle, keď 95 % našich ľudí potrebuje pomoc. Ja si myslím, že skôr reverz nie? Skôr opačne, ale nejdem sa tu hádať. Ale keď už by niekto to potreboval, prečo si nemá vypísať žiadosť. Viete, toto je podľa mňa kľúčový parameter. Prečo niekto má pocit alebo potrebuje, prečo to je tak obťažujúce si vypísať žiadosť? Podľa mňa to je dobrý filter, že áno, tak chceš niečo, tak niečo strp. Vypísať žiadosť. Lebo keď vám niečo príde energo poukážkou, tak ten človek, no ja som to síce nepotreboval, ale však vracať to nebudem, však keď mi to dali a ja ani neviem kde, nuž tak si to nechám. Ale viete, keď to urobíte reverzne, chcete, potrebujete, vypíšte prosím vás žiadosť. Čo je to obťažujúce? To je obťažujúce vypísať A4, že kto som, čo som, prečo potrebujem, aby mi zadotovali? Prečo to nechcete urobiť? Prečo to nechcete. Viete prečo? Lebo ľudia ako Kočner a Baštrnák by tú žiadosť vypísali. Ľudia okolo vás, ktorí sú, tí by tu žiadosť vypísali. Tí sú schopní to vypísať. Ľudia, ktorí si cez Čonku majú firmy, majú neviem čo cez Čonku už majú, lebo sa to oplatí. Cez Čonku na rodinu sa ti oplatí mať stolársku dielňu, lebo máš lacnú elektriku. Ja viem, tak títo sú schopní, títo sú schopní tieto žiadosti povypisovať a nechcete to, všakže to nechcete, lebo to ste vy stvorili. Vy ste tento typ podnikateľského sveta vytvorili... =====